CELEX: 62015TN0138
Language: mt
Date: 2015-03-25 00:00:00
Title: Kawża T-138/15: Rikors ippreżentat fil-25 ta’ Marzu 2015 – Aanbestedingskalender et vs Il-Kummissjoni Ewropea

15.6.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 198/39
            
         Rikors ippreżentat fil-25 ta’ Marzu 2015 – Aanbestedingskalender et vs Il-Kummissjoni Ewropea
   (Kawża T-138/15)
   (2015/C 198/53)
   Lingwa tal-kawża: l-Ingliż
   
      Partijiet
   
   
      Rikorrenti: Aanbestedingskalender BV (Ede, ir-Renju tal-Pajjiżi l-Baxxi); Negometrix BV (Amsterdam, ir-Renju tal-Pajjiżi l-Baxxi); CTM Solution BV (Breukelen, ir-Renju tal-Pajjiżi l-Baxxi); Stillpoint Applications BV (Amsterdam, ir-Renju tal-Pajjiżi l-Baxxi); u Huisinga Beheer BV (Amsterdam, ir-Renju tal-Pajjiżi l-Baxxi) (rappreżentanti: C. Dekker u L. Fiorilli, avukati)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla, skont l-Artikoli 263 u 264 TFUE, il-parti tad-deċiżjoni tat-18 ta’ Diċembru 2014 tal-Kummissjoni Ewropea, dwar l-għajnuna mill-Istat SA.34646 (2014/NN) (ex 2012/CP) – Il-pjattaforma elettronika tar-Renju tal-Pajjiżi l-Baxxi tal-għoti tal-kuntratti TenderNed, fejn ġie konkluż li l-attivitajiet tad-TenderNed jistgħu jitqiesu bħala servizzi ta’ interess ġenerali (mhux ekonomiku) u li, konsegwentement, l-implementazzjoni u l-finanzjament tad-TenderNed ma jikkostitwixxux għajnuna mill-Istat;
            
         
               —
            
            
               tikkundanna lill-konvenuta għall-ispejjeż tagħha u għal dawk sostnuti mir-rikorrenti; u
            
         
               —
            
            
               tadotta azzjonijiet addizzjonali li l-Qorti Ġenerali tqis xierqa.
            
         
      Motivi u argumenti prinċipali
   
   Insostenn tar-rikors tagħhom, ir-rikorrenti jinvokaw motiv.
   
               1.
            
            
               L-ewwel motiv huwa bbażat fuq il-fatt li l-Kummissjoni Ewropea wettqet żball manifest ta’ evalwazzjoni u żball ta’ liġi meta ddeċidiet li s-servizzi tad-TenderNed jistgħu jitqiesu bħala servizzi ta’ interess ġenerali (mhux ekonomiku).
               
                           —
                        
                        
                           Ir-rikorrenti jsostnu li l-attivitajiet tad-TenderNed huma ta’ natura ekonomika u ma jaqgħux taħt prerogattiva tal-Istat, peress li dawn is-servizzi ma jirriżultawx mill-obbligi previsti mid-direttivi tal-Unjoni dwar l-għoti tal-kuntratti, li TenderNed ma taġixxix bħala awtorità pubblika, li l-attivitajiet ta’ TenderNed ma humiex neċessarji sabiex jiggarantixxu l-konformità mad-direttivi tal-Unjoni dwar l-għoti tal-kuntratti, li din il-konformità tista’ tiġi assigurata permezz ta’ mezzi oħra u li d-dritt tar-Renju tal-Pajjiżi l-Baxxi dwar il-kuntratti pubbliċi jippermetti l-inizjattivi kummerċjali fuq is-suq tal-għoti tal-kuntratti pubbliċi elettroniċi.